open-index/open-wikipedia-markdown huggingface dataset:
Μάχη στην πεδιάδα του Σανταμερίου

Η **μάχη στην πεδιάδα του Σανταμερίου** έγινε περί το 1326 μ.Χ. ή μεταγενέστερα σε άγνωστη σήμερα θέση, σύμφωνα με τις πηγές στην πεδιάδα μπροστά από το κάστρο του Σανταμερίου, ανάμεσα στο Πριγκιπάτο της Αχαΐας και το Δεσποτάτο του Μυστρά.

Το 1325 είχε έρθει στο πριγκιπάτο ο Ιωάννης της Γραβίνας κι αμέσως μάζεψε στρατό και ξεκίνησε να ανακαταλάβει τα χαμένα εδάφη του κρατιδίου από τους Βυζαντινούς. Μετά την αποτυχήμενη πολιορκία της Καρύταινας ο Φράγκικος στρατός αποσύρθηκε. Οι Βυζαντινοί βλέποντας το αυτό ξεκίνησαν μέσω της περιοχής της Κλειτορίας για την Ηλεία αλλά έγιναν αντιληπτοί από τους Φράγκους.

Ο Αρχιεπίσκοπος και βαρώνος της Πάτρας Γουλιέλμος Φραγκιπάνης και ο Νικόλαος Α΄ Σανούδος δούκας του Αρχιπελάγους, σύμμαχοι του Ιωάννη μάζεψαν στρατό και συγκεντρώθηκαν στο κάστρο του Σανταμερίου. Φτάνοντας οι Βυζαντινοί στην πεδιάδα τους επιτέθηκαν οι Φράγκοι, ύστερα από σκληρή μάχη νίκησαν οι Φράγκοι και σύμφωνα με το Αραγωνικό χρονικό απέκτησαν σαν λάφυρα πάνω από 500 άλογα.

## Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α΄, Αχαϊκές Εκδόσεις, Πάτρα 1998. ISBN 960-7960-08-4
* Κώστας Ν. Τριανταφύλλου, *Ιστορικόν Λεξικόν των Πατρών*, τόμος Β΄, Τυπογραφείο Χρ. Κούλη, Πάτρα 1995, Τρίτη Έκδοση, λήμμα Σκόλλις

Κατηγορία:Μάχες του Πριγκιπάτου της Αχαΐας
Κατηγορία:Μάχες της Βυζαντινής Αυτοκρατορίας
Μ
Μαχη
Κατηγορία:Βυζαντινολατινικοί πόλεμοι
Α2 Εθνική υδατοσφαίρισης ανδρών

Η **Α2 Εθνική Κατηγορία υδατοσφαίρισης ανδρών** αποτελεί το δεύτερο τη τάξει πρωτάθλημα ανδρών στον χώρο της ελληνικής υδατοσφαίρισης. Λειτουργεί με το σύστημα προβιβασμού και υποβιβασμού με την Α1 Εθνική Κατηγορία και την Εθνική Κατηγορία αντίστοιχα.

## Ιστορία
Το πρωτάθλημα ιδρύθηκε το 1987 όταν η μέχρι τότε ενιαία Α' Εθνική διασπάστηκε σε δύο υποκατηγορίες διαφορετικής δυναμικότητας, την Α1 και την Α2, ενώ εισήχθη και η διεξαγωγή των πλέι οφ μετά την ολοκλήρωση της κανονικής περιόδου. 

Αυτή η ιδιότητα των δύο κατηγοριών διατηρήθηκε για τέσσερις σεζόν. Σε αυτές τις σεζόν η κανονική περίοδος της Α2 διεξαγόταν παράλληλα με αυτή της Α1. Με την ολοκλήρωσή της, η πρωταθλήτρια της Α2 συμμετείχε στη συνέχεια στα πλέι οφ και είχε τη δυνατότητα να φτάσει ως την κατάκτηση του πρωταθλήματος Ελλάδας. Η δεύτερη ομάδα έδινε αγώνα μπαράζ με τον προτελευταίο της Α1 για μιά θέση στα πλέι οφ, αλλά και στην Α1 της επόμενης περιόδου. 

Από την περίοδο 1990-91 η Α1 με την Α2 αποσπάστηκαν σε δύο ξεχωριστές κατηγορίες, και οι ομάδες της Α2 έπαψαν να μετέχουν στα πλέι οφ. Αν και έκτοτε διατηρεί την ονομασία "Α2", έχει το ρόλο της παλαιάς Β' Εθνικής με μοναδικό κέρδος την άνοδο στην πρώτη κατηγορία της επόμενης περιόδου.

## Πρωταθλητές
### Κάτοχοι τίτλου

### Σύνολο τίτλων

### Ανά Περιφέρεια

## Πίνακας όλων των εποχών Α2 Εθνικής
Ο πίνακας όλων των εποχών Α2 Εθνικής, είναι μια αθροιστική καταγραφή όλων των αποτελεσμάτων της κάθε ομάδας που έχει παίξει στην κατηγορία από την ίδρυσή της το 1986–87 έως και την περίοδο 2022–23.

****Ο παρακάτω πίνακας δεν είναι ολοκληρωμένος. Οι ομάδες που καταχωρούνται χωρίς αστερίσκο είναι με όλες τις συμμετοχές***.*

Στην Α2 έχουν αγωνιστεί τέσσερις από τις επτά ομάδες που έχουν ανακηρυχθεί πρωταθλήτριες Ελλάδος στην Α1.

* Εθνικός Ο.Φ.Π.Φ. (38)
* Ν.Ο. Πατρών (8)
* Α.Ν.Ο. Γλυφάδας (4)
* Α.Σ. Άρης Θεσσαλονίκης (4)

## Παραπομπές


## Εξωτερικοί σύνδεσμοι
* 

*
Ανδρων 02
Πρωταθλημα 02
Μεγάλο Βιβλίο του Λεκάν

Το **Μεγάλο βιβλίο του Λεκάν** ή απλά **Βιβλίο του Λεκάν** (Ιρλανδικά:** Leabhar (MOR) Leacain** - RIA **MS 23 P 2**) είναι ένα μεσαιωνικό ιρλανδικό χειρόγραφο, γραμμένο μεταξύ 1397 και 1418. Το χειρόγραφο βρίσκεται σήμερα στην κατοχή της Βασιλικής Ιρλανδικής Ακαδημίας.

Το χειρόγραφο είναι γραμμένο στην Μέση ιρλανδική. Γραφέας του είναι ο  Ádhamh Ó Cuirnín για λογαριασμό του ιστορικού Τζιόλα Ιόσα Μορ Μακ Φίρμπχισιγκ (Giolla Íosa Mór Mac Fir Bhisigh). Το περιεχόμενο του αποτελεί μεταγραφή από το Βιβλίο του Λέιντσερ, τα τελευταία αντίγραφα του Βιβλίου των Εισβολών, του Dindsenchas, του Βanshenchas και του Lebor na gCeart (Βιβλίο των Δικαιωμάτων).

Το χειρόγραφο βρισκόταν παλαιότερα στην κατοχή του Τζέιμς Ούσερ (James Ussher). Ο Ιάκωβος Β΄ της Αγγλίας το κατέθεσε στη συνέχεια στο Ιρλανδικό Κολέγιο του Παρισιού. Το 1787 επιστράφηκε στην Ιρλανδία όπου κάποια στιγμή βρέθηκε στην κατοχή του στρατηγού Charles Vallancey ο οποίος το δώρισε στην Βασιλική Ιρλανδική Ακαδημία.

Υπήρχαν αρχικά 30 folios, αλλά τα πρώτα εννέα χάθηκαν το 1724. Τα συγκεκριμένα περιείχαν ένα μεγάλο τμήμα αφιερωμένο στη γενεαλογία και την ιστορία των Νορβηγικών και Νορβηγογαελικών οικογενειών της Ιρλανδίας, οι οποίες πουθενά αλλού δεν διατηρούνται.

Οι σελίδες είναι καλυμμένες με μια λιπαρή ουσία που τις καθιστά διαφανείς και μειώνει την αναγνωσιμότητα τους.

Κατηγορία:Χειρόγραφα
Call to Arms

***Call to Arms*** είναι ο τίτλος του 19ου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε στις 6 Ιουνίου του 2011 μέσω της "Militia Guard Music", ενώ τρεις ημέρες νωρίτερα είχε κυκλοφορήσει σε μορφή digipack.

Κατά τη διάρκεια των ηχογραφήσεων του δίσκου, οι Saxon έκαναν κάλεσμα στους οπαδούς τους να εμφανιστούν στο στούντιο για να συμμετάσχουν στην ηχογράφηση του τραγουδιού "*Back in '79*". Το τραγούδι "*When Doomsday Comes*" συμπεριλήφθηκε στην, βρετανικής παραγωγής, ταινία "*Hybrid Theory*", ενώ η εικόνα στο εξώφυλλο του δίσκου προέρχεται από αφίσα στρατολόγησης του βρετανικού στρατού, κατά τη διάρκεια του Πρώτου Παγκοσμίου Πολέμου.

Ο δίσκος έλαβε θετικές κριτικές, με τις πωλήσεις του να ανεβαίνουν ακόμη περισσότερο σε σύγκριση με τους προκατόχους του. Χαρακτηριστικό είναι το γεγονός ότι για πρώτη φορά από το 1985, δίσκος των Saxon ανέβηκε στο γερμανικό Top-20, ενώ κάτι αντίστοιχο επαναλήφθηκε στα σουηδικά τσαρτ για πρώτη φορά από το 1984. Οι κριτικές χαρακτήρισαν το δίσκο ως μία επιστροφή του ήχου των Saxon στα άλμπουμ των αρχών της δεκαετίας του '80.

Στις Ηνωμένες Πολιτείες και τον Καναδά, το "*Call to Arms*" κυκλοφόρησε σε μορφή διπλού CD, με το δεύτερο μέρος να περιέχει επτά τραγούδια ηχογραφημένα ζωντανά στο φεστιβάλ του Ντόνινγκτον, το 1980.

Στο δίσκο, συμμετείχε ο κιμπορντίστας των Deep Purple, Ντον Έρεϊ.

## Τραγούδια
# **Hammer of the Gods** *(Byford, Quinn, Scaratt, Carter, Glockler)* - 4:23
# **Back in '79** *(Byford, Quinn, Scaratt, Carter, Glockler)* - 3:28
# **Surviving Against the Odds** *(Byford, Quinn, Scaratt, Carter, Glockler)* - 2:59
# **Mists of Avalon** *(Byford, Quinn, Scaratt, Carter, Glockler)* - 5:02
# **Call to Arms** *(Byford, Quinn, Scaratt, Carter, Glockler)* - 4:28
# **Chasing the Bullet** *(Byford, Quinn, Scaratt, Carter, Glockler)* - 4:14
# **Afterburner** *(Byford, Quinn, Scaratt, Carter, Glockler)* - 3:06
# **When Doomsday Comes** *(Byford, Quinn, Scaratt, Carter, Glockler)* - 4:29
# **No Rest for the Wicked** *(Byford, Quinn, Scaratt, Carter, Glockler)* - 3:09
# **Ballad of the Working Man** *(Byford, Quinn, Scaratt, Carter, Glockler)* - 3:48
# **Call to Arms** *(Orchestral version) (Byford, Quinn, Scaratt, Carter, Glockler)* - 4:28

## Θέσεις τσαρτ
***Call to Arms*** *(άλμπουμ)*

***Επίσημη κυκλοφορία: [[3 Ιουνίου]] [[2011]]***

## Τα μέλη των Saxon
Το *Call to Arms* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Νταγκ Σκάρατ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Γκλόκλερ** - *τύμπανα*
* **[[Ντον Έρεϊ]]** - *πλήκτρα*

## Παραπομπές

## Πηγές
* Ελβετικά, Γερμανικά, Αυστριακά και Σουηδικά τσαρτ
* Αγγλικά τσαρτ

Κατηγορία:Δισκογραφία των Saxon
Κατηγορία:Άλμπουμ του 2011
Νήσος Βασιλιά Ουίλιαμ

Η νήσος ** Βασιλιά Ουίλιαμ** (αγγλικά:*King William Island* ή *Qikiqtaq*) είναι ένα νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 13.111 τετραγωνικά χιλιόμετρα είναι το 15ο μεγαλύτερο νησί του Καναδά. Ο μοναδικός οικισμός του νησιού είναι το Γκιόα Χέιβεν με 1.064 κατοίκους (2006).

## Εξωτερικοί σύνδεσμοι
* 

Κατηγορία:Νησιά του Καναδά
κατηγορία:Νούναβουτ
Αλέξανδρος Αναστασιάδης

Ο **Αλέξανδρος Αναστασιάδης** (1876- 1941) ήταν Έλληνας υφασματέμπορος και πολιτικός.

## Βιογραφικά στοιχεία

Το κατάστημά του βρισκόταν στην οδό Αιόλου στην Αθήνα. Υπήρξε πρόεδρος του Εμπορικού Συλλόγου Αθηνών (1913 - 1916, 1920), αντιπρόεδρος (1935 - 1941) του ΕΒΕΑ καθώς και πρόεδρος (1925 - 1931) αυτού. Ασχολήθηκε με την πολιτική εκλεγόμενος βουλευτής Λαρίσσης (1909 - 1915) με το Κόμμα Φιλελευθέρων και Αθήνας (1915 - 1920) με το ίδιο κόμμα. 

Στις γερουσιαστικές εκλογές του 1929 διορίστηκε αριστίνδην γερουσιαστής, θέση στην οποία παρέμεινε μέχρι το 1935. Στην κυβέρνηση Κονδύλη διορίστηκε υπουργός Γεωργίας.

## Παραπομπές


Κατηγορία:Έλληνες υπουργοί Γεωργίας
Κατηγορία:Βουλευτές Λάρισας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Αθηνών
Κατηγορία:Έλληνες γερουσιαστές
Κίτρινο βιβλίο του Λεκάν

Το **Κίτρινο Βιβλίο του Λεκάν** (Ιρλανδικά: **Leabhar Buidhe Leacáin**)  ή  **TCD MS 1318** είναι ένα μεσαιωνικό χειρόγραφο στη Μέση Ιρλανδική (Middle Irish). Το χειρόγραφο φυλάσσεται σήμερα στο κολέγιο Trinity College, στο Δουβλίνο.  Το περιεχόμενό του περιλαμβάνει σχεδόν το σύνολο του Κύκλου του Όλστερ. Δεν πρέπει να συγχέεται με το Μεγάλο Βιβλίο του Λεκάν.

Είναι γραμμένο σε περγαμηνή και περιέχει 344 στήλες κειμένου, από τις οποίες οι πρώτες 289 χρονολογούνται από το 1391 ενώ οι υπόλοιπες γράφηκαν γύρω στο 1401. Ως ενιαίο σύνολο, υπό το όνομα Κίτρινο Βιβλίο του Λεκάν, παρουσιάστηκε στις αρχές του 18ου αιώνα από τον Ουαλό Έντουαρντ Λιούιντ (Edward Lhuyd), ο οποίος συνέδεσε για την δημιουργία του τόμου 15 διαφορετικά χειρόγραφα. 

Μέρος του κειμένου θεωρείται πως γράφηκε από τον ιστορικό και ποιητή Giolla Íosa Mór Mac Fir Bhisigh, έργο του οποίου θεωρείται και το Μεγάλο Βιβλίο του Λεκάν.  

Κατηγορία:Χειρόγραφα
Sacrifice (άλμπουμ των Saxon)

**Sacrifice** είναι ο τίτλος του εικοστού στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε στις 1 Μαρτίου του 2013 μέσω της δισκογραφικής εταιρείας "ΕΜΙ", ενώ τρεις ημέρες νωρίτερα είχε κυκλοφορήσει σε μορφή digipack.

Τον Ιούλιο του 2012, εμφανίστηκαν δύο βίντεο στην ιστοσελίδα "YouTube", στα οποία οι Saxon ηχογραφούσαν στο στούντιο, ενώ ένα μήνα αργότερα ανακοινώθηκε ότι μόνο η ηχογράφηση των φωνητικών απέμενε για να ολοκληρωθεί ο νέος δίσκος. Τον Οκτώβριο της ίδιας χρονιάς ολοκληρώθηκε η μίξη του ήχου και λίγο αργότερα ανακοινώθηκε το βρετανικό κομμάτι της περιοδείας "*Sacrifice World Tour*", αλλά και το όνομα του δίσκου.

Η αρχική ανακοίνωση της κυκλοφορίας του δίσκου ανέφερε ως επίσημη ημερομηνία τις 25 Φεβρουαρίου, αλλά λόγω προβλημάτων στην παραγωγή, η κυκλοφορία του δίσκου πραγματοποιήθηκε στην Ευρώπη στις 1 Μαρτίου, στην Αγγλία στις 4 Μαρτίου και στα τέλη του μήνα στην αντίπερα όχθη του Ατλαντικού.

## Τραγούδια
# **Procession** *(Byford, Quinn, Scaratt, Carter, Glockler)* - 1:45
# **Sacrifice** *(Byford, Quinn, Scaratt, Carter, Glockler)* - 3:58
# **Made in Belfast** *(Byford, Quinn, Scaratt, Carter, Glockler)* - 4:34
# **Warriors of the Road** *(Byford, Quinn, Scaratt, Carter, Glockler)* - 3:34
# **Guardians of the Tomb** *(Byford, Quinn, Scaratt, Carter, Glockler)* - 4:47
# **Stand Up and Fight** *(Byford, Quinn, Scaratt, Carter, Glockler)* - 4:02
# **Walking the Steel** *(Byford, Quinn, Scaratt, Carter, Glockler)* - 4:24
# **Night of the Wolf** *(Byford, Quinn, Scaratt, Carter, Glockler)* - 4:20
# **Wheels of Terror** *(Byford, Quinn, Scaratt, Carter, Glockler)* - 4:23
# **Standing in the Queue** *(Byford, Quinn, Scaratt, Carter, Glockler)* - 3:36

## Θέσεις τσαρτ
***Sacrifice*** *(άλμπουμ)*

***Επίσημη κυκλοφορία: [[1 Μαρτίου]] [[2013]]***

## Τα μέλη των Saxon
Το *Sacirifice* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Νταγκ Σκάρατ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Γκλόκλερ** - *τύμπανα*

## Παραπομπές

## Πηγές
* Βρετανικά τσαρτ, 16 Μαρτίου 2013
* Γερμανικά, Γαλλικά, Ελβετικά, Φινλανδικά, Αυστριακά και Σουηδικά τσαρτ
* Βελγικά τσαρτ

Κατηγορία:Δισκογραφία των Saxon
Κατηγορία:Άλμπουμ του 2013
Νήσος Έλεφ Ρίνγκνες

Η νήσος **Έλεφ Ρίνγκνες** (αγγλικά:*Ellef Ringnes Island*) είναι ένα ακατοίκητο νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 11.295 τετραγωνικά χιλιόμετρα είναι το 16ο μεγαλύτερο νησί του Καναδά.

## Εξωτερικοί σύνδεσμοι
* 

Κατηγορία:Νησιά του Καναδά
κατηγορία:Νούναβουτ
Datsun 11

Το **Datsun 11** ήταν ένα αυτοκίνητο πόλης, που κατασκεύασε η ιαπωνική αυτοκινητοβιομηχανία Datsun και ήταν το πρώτο όχημα που κυκλοφόρησε με την επωνυμία της Datsun. Το μοντέλο αυτό, κυκλοφόρησε το 1932 και ήταν ο διάδοχος του Datson 10, με την παραγωγή του 11 να διαρκεί μόλις έναν χρόνο. Συνολικά κατασκευάστηκαν 150 οχήματα.

## Εκδόσεις
Το Datsun 11 ήταν διαθέσιμο σε πέντε εκδόσεις. Η στάνταρ και πιο κοινή έκδοση ήταν η τετραθέσια phaeton, ουσιαστικά πανομοιότυπη με αυτή του Datson 10, ενώ δημοφιλείς ήταν και οι εκδόσεις σεντάν και Roadster. Ακόμα μία έκδοση του Datsun 11 ήταν και η κουπέ, η οποία εφοδιαζόταν με σκληρή οροφή για πρώτη φορά, πράγμα που την έκανε να μοιάζει αρκετά με το Ford Model A.

Τέλος τις εκδόσεις του Datsun 11 συμπλήρωνε και μία εκδοχή βαν, η οποία συγκριτικά με την προηγούμενη γενιά είχε αυξήσει σημαντικά τον ωφέλιμο χώρο της.

## Σχεδίαση
Πρακτικώς, το Datson 10 και το Datsun 11 ήταν το ίδιο αυτοκίνητο, με μικρές εξωτερικές διαφορές. Οι κυριότερες από αυτές, ήταν το σήμα της Datsun, που κοσμούσε την εμπρός γρίλια της ανανεωμένης έκδοσης του οχήματος και είχε σχεδιαστεί από τους Yoshizaki Ryouzou και Tanaka Tsunesaburou, καθώς και οι ανανεωμένοι αεραγωγοί της μηχανής, οι οποίοι πλέον είχαν τοποθετηθεί κάθετα, προκειμένου να βελτιστοποιηθεί η ψύξη του κινητήρα.

## Τεχνικά χαρακτηριστικά
Το Datsun 11 έφερε τον ίδιο κινητήρα βενζίνης 495 cm³ με τον προκάτοχό του, το Datson 10, χωρίς καμία επιπλέον βελτίωση, αποδίδοντας έτσι 10 ίππους στις 3.700 στροφές ανά λεπτό και μετέδιδε την κίνηση στους πίσω τροχούς μέσω ενός 3-τάχυτου χειροκίνητου κιβωτίου ταχυτήτων. Για την ιστορία, το Datsun 11 ήταν και το τελευταίο μοντέλο που χρησιμοποίησε αυτόν τον κινητήρα, καθώς μια αλλαγή στην τότε ιαπωνική νομοθεσία αύξησε το μέγιστο νόμιμο όριο κυβισμού στην κατηγορία αυτή από τα 500 cm³ στα 750 cm³ από το 1933. Ως αποτέλεσμα, η εταιρεία εισήγαγε στον διάδοχο Datsun 12 έναν νέο κινητήρα, κυβισμού 747 cm³.

## Πηγές
# https://web.archive.org/web/20100811234724/http://www.earlydatsun.com/datsun11.html

Κατηγορία:Μοντέλα Datsun
Κατηγορία:Αυτοκίνητα πόλης
Πωλ Κουήν

Ο Πωλ Άντονι Κουήν (*αγγλ. Paul Anthony Quinn*, 26 Δεκεμβρίου 1951) είναι Άγγλος κιθαρίστας, συνθέτης και ιδρυτικό μέλος του χέβι μέταλ συγκροτήματος Saxon.

## Βιογραφία
Ο Κουήν γεννήθηκε στο Μπάρνσλεϊ του Γιόρκσαϊρ, το 1951. Στις αρχές της δεκαετίας του '70 έπαιζε με το συγκρότημα Coast, ενώ το 1976 εντάχθηκε στους Son of a Bitch, οι οποίοι μετονομάστηκαν σε Saxon, δύο χρόνια αργότερα.

Οι Saxon κυκλοφόρησαν το πρώτο τους, ομώνυμο άλμπουμ το 1979, ενώ γνώρισαν το απόγειο της επιτυχίας τους από τον επόμενο δίσκο, "*[[Wheels of Steel]]*", μέχρι και το 1984.

Μετά από πολλές αλλαγές στη σύνθεση των Saxon, ο Κουήν και ο τραγουδιστής Μπιφ Μπάιφορντ παρέμειναν τα δύο μόνα ιδρυτικά μέλη του συγκροτήματος τα οποία συνεχίζουν από το 1976 μέχρι σήμερα. Ο Κουήν αποτελεί βασική πηγή συνθετικής έμπνευσης για το συγκρότημα, έχοντας συμπεριλάβει το όνομα του στις περισσότερες συνθέσεις τους.

## Δισκογραφία
### με τους Saxon
* *[[Saxon (άλμπουμ)|Saxon]]* (1979)
* *[[Wheels of Steel]]* (1980)
* *[[Strong Arm of the Law]]* (1980)
* *[[Denim and Leather]]* (1981)
* *[[The Eagle Has Landed]]* (1982)
* *[[Power and the Glory]]* (1983)
* *[[Crusader]]* (1984)
* *[[Innocence Is No Excuse]]* (1985)
* *[[Rock the Nations]]* (1986)
* *[[Destiny (album)|Destiny]]* (1988)
* *[[Rock 'n' Roll Gypsies]]* (1989)
* *[[Solid Ball of Rock]]* (1991)
* *[[Forever Free (album)|Forever Free]]* (1992)
* *[[Dogs of War (Saxon album)|Dogs of War]]* (1995)
* *[[The Eagle Has Landed – Part II]]* (1996)
* *[[Unleash the Beast]]* (1997)
* *[[Metalhead]]* (1999)
* *[[Killing Ground]]* (2001)
* *[[Lionheart (άλμπουμ των Saxon)|Lionheart]]* (2004)
* *[[The Eagle Has Landed – Part III]]* (2006)
* *[[The Inner Sanctum]]* (2007)
* *[[Into the Labyrinth]]* (2009)
* *[[Call to Arms]]* (2011)
* *[[Sacrifice (άλμπουμ των Saxon)|Sacrifice]]* (2013)
* *[[Battering Ram]]* (2015)
* *[[Thunderbolt]]* (2018)
* *The Eagle Has Landed 40: Live* (2019)
* *[[Inspirations (άλμπουμ)|Inspirations]]* (2021)

### Άλλες συμμετοχές
* Sargant Fury - *Turn the Page* (1995)
* Pharao - *Road to Nowhere* (2010)

## Παραπομπές

## Πηγές
* Biography - saxon747
* Paul Quinn | Credits | AllMusic
* Paul Quinn - Encyclopaedia Metallum: The Metal Archives

Κατηγορία:Βρετανοί κιθαρίστες
Κατηγορία:Ροκ μουσικοί
Κατηγορία:Άγγλοι μουσικοί
Brendan's Death Song

Το **Brendan's Death Song** είναι ένα τραγούδι από το άλμπουμ των Red Hot Chili Peppers, I'm with You καθώς και το τέταρτο και τελευταίο single που βγήκε από το άλμπουμ. Κυκλοφόρησε στις 11 Ιουνίου του 2012 για κατέβασμα. Το single κυκλοφόρησε και σε μορφή CD μόνο στη Γερμανία στις 24 Αυγούστου του 2012.

## Θέμα
Το τραγούδι γράφτηκε για τον Brendan Mullen, τον ιδρυτή του κλαμπ Τhe Masque και φίλο της μπάντας, που πέθανε την πρώτη μέρα που η μπάντα μπήκε στο στούντιο για να γράψουν και να ηχογραφήσουν τραγούδια για το I'm with You.
Το 1983 ο Anthony και ο Flea του πήγαν μια demo κασέτα τους στο κλαμπ οπού ήταν ο booker και αυτός ξετρελαμένος έδωσε την κασέτα στους ιδιοκτήτες. Η μπάντα εκείνες τις ημέρες έκανε την πρώτη live εμφάνιση της.
Ο Brendan την περίοδο που πέθανε έγραφε ένα βιβλίο με φωτογραφίες για την ιστορία των Red Hot Chili Peppers, το Red Hot Chili Peppers: An Oral/Visual History. Ο Flea έγραψε ένα άρθρο δύο σελίδων γι'αυτόν στους Los Angeles Times.

## Τραγούδια

**Radio promo single:**

# "Brendan's Death Song" (Radio edit)

**Promo single:**

# "Brendan's Death Song" (Album version)
# 
# "Brendan's Death Song" (Radio edit)
# 
# "Brendan's Death Song" (Instrumental)

**Γερμανικό single:**

# "Brendan's Death Song"
# 
# "Goodbye Hooray" (live)

## Παραπομπές


Κατηγορία:Τραγούδια των Red Hot Chili Peppers
Κατηγορία:Τραγούδια του 2011
Κατηγορία:Singles του 2012
Κατηγορία:Singles της Warner Bros. Records
Δημήτριος Καρέλλας

Ο **Δημήτριος Καρέλλας** (; - 1918) ήταν Έλληνας βιομήχανος.

## Βιογραφικά στοιχεία

Ήταν ιδιοκτήτης κλωστοϋφαντουργείου στη Σύρου και ατμοπλοίων. Την περίοδο 1912 - 1913 διετέλεσε πρόεδρος του Εμπορικού Συλλόγου Αθηνών.

Ήταν παντρεμένος και γιοί του ήταν οι Νικόλαος, Θεόδωρος και Παναγιώτης Καρέλλας. Εγγόνια του είναι η Μαρίνα Θ. Καρέλλα, ζωγράφος και σύζυγος του Μιχαήλ Ντε Γκρες, πρώην πρίγκιπα της Ελλάδας και ο Δημήτριος Ν. Καρέλλας.

## Παραπομπές


## Εξωτερικοί σύνδεσμοι
*Δημήτριος Καρέλλας στον ''Πανδέκτη'', του Εθνικού Ιδρύματος Ερευνών

Καρελλας
Επισκοπική Λατινική Βαρωνία Ωλένης

Η **Επισκοπική Λατινική Βαρωνία της Ωλένης** ήταν κρατίδιο-φέουδο υποτελές στο Πριγκιπάτο της Αχαΐας που ιδρύθηκε το 1209 από τον πρίγκιπα Γουλιέλμο Σαμπλίτη.

Ήταν μία από τις επτά εκκλησιαστικές βαρωνίες που δημιούργησε ο Σταμπλίτης το 1209 με τέσσερα τιμάρια. Διοικητής ήταν ο Λατίνος Επίσκοπος Ωλένηςπου είχε αντικαταστήσει το Ορθόδοξο επίσκοπο της, είχε έδρα στην Ανδραβίδα της Ηλείας. 

Σύμφωνα με το χρονικό του Μορέως ο επίσκοπος είχε ισότιμη θέση στην Κούρτη με τους υπόλοιπους βαρώνους του πριγκιπάτου. Αναφέρεται ότι το 1209 διέπεται της επισκοπής ο Ιωάννης αρχιδιάκονος και εφημέριος του πρίγκιπα Βιλλεαρδουίνου ενώ ο πρώτος Λατίνος επίσκοπος διορίστηκε το 1217. 

Το 1316 ο επίσκοπος-βαρώνος της Ωλένης Νίκολας επιτέθηκε με στρατό στο Κάστρο Αγίου Γεωργίου που βρισκόταν στην Ηλεία και είχε περάσει στα χέρια των Βυζαντινών. Κι ο επόμενος επίσκοπος βαρώνος Ιάκωβος πήρε μέρος στην πολιορκία  τού ίδιου κάστρου το 1321 και πιάστηκε αιχμάλωτος.

Το 1350 η επισκοπή μεταφέρθηκε στη Γλαρέτζα κι έπειτα στο Χλεμούτσι, αυτή την περίοδο δεν ξέρουμε εάν διατηρούνταν η βαρωνία και τα τιμάρια της. 

## παραπομπές


Κατηγορία:Βαρωνίες του Πριγκιπάτου της Αχαΐας
Κατηγορία:Ιστορία της Ηλείας
Πανεπιστήμιο του Άστον

Το **Πανεπιστήμιο του Άστον** (*Αγγλ. Aston University*) βρίσκεται στο κέντρο του Μπέρμιγχαμ, στην Αγγλία, και είναι το δεύτερο σημαντικότερο πανεπιστήμιο της πόλης. Ιδρύθηκε το 1895, αλλά απέκτησε την πανεπιστημιακή του υπόσταση το 1966.

## Εξωτερικοί σύνδεσμοι

* (Αγγλικά) Aston University

Αστον
Σκοποβολή στους Θερινούς Ολυμπιακούς Αγώνες 1896 – 30 μέτρα ελεύθερο πιστόλι ανδρών

Το **ελεύθερο πιστόλι ανδρών από απόσταση 30 μέτρων** ήταν ένα από τα πέντε αγωνίσματα σκοποβολής στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε στις 11 Απριλίου 1896 στο σκοπευτήριο της Καλλιθέας.

## Σύνοψη αγωνίσματος
Κάθε σκοπευτής έριξε συνολικά 30 βολές (χωρισμένες σε πέντε γύρους των έξι βολών ο κάθε ένας) σε στόχο που βρισκόταν 30 μέτρα μακριά. Στον αγώνα έλαβαν μέρος πέντε αθλητές από τρεις χώρες, ενώ ο Τζον Πέιν επέλεξε τελικά να μην αγωνιστεί δίνοντας έτσι την ευκαιρία στον αδερφό του, Σάμνερ, να πάρει την πρωτιά. 

Η διαφορά των Αμερικανών ήταν εμφανής στα αγωνίσματα της σκοποβολής και σε αυτό συνετέλεσαν τα όπλα τους που ήταν πολύ πιο εξελιγμένα από αυτά των υπολοίπων αθλητών. Έτσι, ο Σάμνερ Πέιν κατέκτησε εύκολα τη νίκη συγκεντρώνοντας συνολικά 442 βαθμούς με 24 χτυπήματα στον στόχο. Στη δεύτερη θέση βρέθηκε ο Δανός Χόλγκερ Νίλσεν που συγκέντρωσε 285 βαθμούς.

Στις υπόλοιπες τρεις θέσεις τερμάτισαν οι έλληνες αθλητές, χωρίς ωστόσο να γνωρίζουμε τα αποτελέσματα των βολών τους. Ο Ιωάννης Φραγκούδης πήρε την τρίτη θέση, ο Λεωνίδας Μωράκης την τέταρτη, ενώ ο Γεώργιος Ορφανίδης έμεινε στην πέμπτη.

## Τελική κατάταξη
[thumb|right|150px|Ο [Ιωάννης Φραγκούδης]]

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12)
* 
* 

Πιστόλι
Επισκοπική Λατινική Βαρωνία Λακεδαιμονίας

right|thumb|250px|Η Σπάρτη και Μυστράς τον 17ο αιώνα
Η **Επισκοπική Λατινική Βαρωνία της Λακεδαιμονίας** (1209-1262) ήταν θρησκευτικό κρατίδιο-φέουδο υποτελές στο Πριγκιπάτο της Αχαΐας που δημιουργήθηκε το 1209 από τον πρίγκιπα της ΑχαΐαςΓουλιέλμο Σαμπλίτη.

Ήταν μία από τις επτά εκκλησιαστικές βαρωνίες που δημιούργησε ο Γουλιέλμος Σταμπλίτης το 1209 με τέσσερα τιμάρια. Διοικητής ήταν ο Λατίνος Επίσκοπος Λακεδαίμονος, είχε έδρα την Λακεδαιμονία μεσαιωνική κώμη χτισμένη στα ερείπια της αρχαίας Σπάρτης, στη Λακωνία. 

Ο επίσκοπος είχε ισότιμη θέση και δικαίωμα ψήφου στην Κούρτη το συμβούλιο του Πριγκιπάτου με τους υπόλοιπους βαρώνους. Είχε προνόμια δικαστή στο φέουδο και στρατιωτική υποχρέωση στον πρίγκιπα όταν αυτό χρειαζόταν. Το 1217 διορίσθηκε από τον πάπα ο πρώτος λατίνος επίσκοπος, το 1222 ενσωματώνεται στην λατινική επισκοπή Λακεδαιμονίας η λατινική επισκοπή Αμυλκών μεγαλώνοντας έτσι την θρησκευτική της περιοχή αλλά και την βαρωνία σε φέουδα.

Το 1262 μετά την Μάχη της Πελαγονίας το κοντινό κάστρο του Μυστρά δόθηκε στους Βυζαντινούς και οι κάτοικοι της μετακόμισαν εκεί, η κώμη έπαψε να κατοικείται και διαλύθηκε και η επισκοπή. 

## παραπομπές


Κατηγορία:Βαρωνίες του Πριγκιπάτου της Αχαΐας
Κατηγορία:Ιστορία της Λακωνίας
Σκοποβολή στους Θερινούς Ολυμπιακούς Αγώνες 1896 – 25 μέτρα στρατιωτικό πιστόλι ανδρών

Το **στρατιωτικό πιστόλι ανδρών από απόσταση 25 μέτρων** ήταν ένα από τα πέντε αγωνίσματα σκοποβολής στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε στις 10 Απριλίου 1896 στο σκοπευτήριο της Καλλιθέας.

[thumb|right|230px|Οι σκοπευτές [Παντελής Καρασεβδάς|Καρασεβδάς, Φραγκούδης και Ορφανίδης.]]
## Σύνοψη αγωνίσματος
Στον αγώνα έλαβαν μέρος 16 αθλητές από τέσσερις χώρες. Κάθε σκοπευτής έριξε συνολικά 30 βολές (χωρισμένες σε πέντε γύρους των έξι βολών ο κάθε ένας) σε στόχο που βρισκόταν 25 μέτρα μακριά. 

Ο Τζον Πέιν κατέκτησε την πρωτιά συγκεντρώνοντας συνολικά 442 βαθμούς με 25 χτυπήματα στον στόχο. Ο αδερφός του, Σάμνερ, πήρε τη δεύτερη θέση συγκεντρώνοντας 380 βαθμούς με 23 χτυπήματα στον στόχο. Έγιναν έτσι τα πρώτα αδέλφια που τερμάτισαν στην πρώτη και τη δεύτερη θέση στο ίδιο αγώνισμα. Τα όπλα τους ήταν πολύ πιο εξελιγμένα και ξεχώρισαν πολύ εύκολα από τους υπόλοιπους αθλητές.

Τρίτος τερμάτισε ο Νικόλαος Μωράκης με 205 βαθμούς και στις επόμενες δύο θέσεις οι Ιωάννης Φραγκούδης και Χόλγκερ Νίλσεν, χωρίς ωστόσο να γνωρίζουμε τα αποτελέσματα των βολών τους. Επίσης, παραμένει άγνωστη η τελική κατάταξη των αθλητών που κατέλαβαν τις θέσεις 6 έως 13, οι επιδόσεις τους καθώς και τα ονόματα μερικών εξ' αυτών. Τρεις αθλητές (Καρασεβδάς, Μέρλιν και Σανίδης) δεν τερμάτισαν τον αγώνα.

## Τελική κατάταξη

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12)
* 
* 

Πιστόλι
Επισκοπική Λατινική Βαρωνία Νικλίου

Η **Επισκοπική Λατινική Βαρωνία Νικλίου** (1209-1222) ήταν θρησκευτικό λατινικό φέουδο υποτελές στο Πριγκιπάτο της Αχαΐας, που δημιουργήθηκε το 1209 από τον πρίγκιπα της Αχαΐας Γουλιέλμο Σαμπλίτη.

Το 1209 ο πρίγκιπας Σταμπλίτης, ανάμεσα στις βαρωνίες που δημιούργησε και μοίρασε σε ιππότες του, δημιούργησε και επτά εκκλησιαστικές με λατίνους επίσκοπους διορισμένους από τον Πάπα, δίνοντάς τους από τέσσερα τιμάρια. Θρησκευτικός και πολιτικός διοικητής-Βαρώνος ήταν ο Λατίνος επίσκοπος Νικλίου κι είχε έδρα το Νίκλι, μεσαιωνική κώμη στην περιοχή της αρχαίας Τεγέας, στην σημερινή Αρκαδία. Επίσης είχε υποχρέωση προς τον πρίγκιπα σε περίπτωση που χρειαστεί να τον βοηθήσει με στρατό.

Ο επίσκοπος σαν βαρώνος ήταν στην Κούρτη, το συμβούλιο του Πριγκιπάτου με τους υπόλοιπους βαρώνους, με δικαίωμα ψήφου. Διέθετε δικά της φρούρια όπως αυτό της σημερινής Επισκοπής όπου ο ναός της κοιμήσεως της Θεοτόκου είχε οχυρωθεί για να προστασία.

Το 1209 ο Λατίνος Αρχιεπίσκοπος Πατρών Άντελμος, ο οποίος ήταν ο ανώτερος θρησκευτικός ηγέτης (πριμάτος) του πριγκιπάτου, διόρισε επίσκοπο τον Γιλιβέρτο, ενώ ζούσε ακόμα ο επίσκοπος Ιμβέρτος, δημιουργώντας αναταραχή στην επισκοπή. Ο Ιμβέρτος ήταν ο πρώτος επίσκοπος, βαρώνος της εκκλησιαστικής βαρωνίας του Νικλίου. Το Ιταλικό και Ελληνικό χρονικό αναφέρουν δύο επισκοπές, μία στις Αμύκλες και μία στη Βελιγοστή, ενώ το Αραγωνικό μία.

Το 1222 ενσωματώνεται στην λατινική επισκοπή Λακεδαιμονίας η λατινική επισκοπή Νικλίου ή Αμυλκών όπως ονομάστηκε έπειτα.

## παραπομπές


Κατηγορία:Βαρωνίες του Πριγκιπάτου της Αχαΐας
Κατηγορία:Ιστορία της Αρκαδίας
Σκοποβολή στους Θερινούς Ολυμπιακούς Αγώνες 1896 – 300 μέτρα ελεύθερο τουφέκι τριών στάσεων ανδρών

[thumb|right|200px|Οι σκοπευτές [Παντελής Καρασεβδάς|Καρασεβδάς, Φραγκούδης και Ορφανίδης.]]
[200px|thumb|right|Ο Δανός [Βίγκο Γιένσεν που κατέκτησε τρία μετάλλια στην Αθήνα (δύο στην άρση βαρών και ένα στη σκοποβολή).]]
[200px|thumb|right|Ο σκοπευτής και αρχιτέκτονας [Αναστάσιος Μεταξάς. Σε δικά του σχέδια αναμορφώθηκε το Παναθηναϊκό Στάδιο για να φιλοξενήσει τους Ολυμπιακούς Αγώνες του 1896.]]

Το **ελεύθερο τουφέκι ανδρών σε τρεις στάσεις από απόσταση 300 μέτρων** ήταν ένα από τα πέντε αγωνίσματα σκοποβολής στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε το δίημερο 11 και 12 Απριλίου 1896 στο σκοπευτήριο της Καλλιθέας.

## Σύνοψη αγωνίσματος
Πρόκειται για το δεύτερο αγώνισμα με τουφέκι και το τελευταίο χρονολογικά αγώνισμα σκοποβολής εκείνων των Αγώνων. Στον αγώνα δήλωσαν συμμετοχή 25 αθλητές, όμως μόνο οι 20 (από τρεις χώρες) έλαβαν μέρος. Κάθε σκοπευτής έριξε συνολικά 40 βολές (χωρισμένες σε τέσσερις γύρους των δέκα βολών ο κάθε ένας) σε στόχο που βρισκόταν 300 μέτρα μακριά, από τρεις διαφορετικές στάσεις (γονυπετώς, πρηνηδόν και ορθίως). 

Μετά το τέλος της πρώτης ημέρας, ο Ιωάννης Φραγκούδης βρισκόταν στην πρώτη θέση. Όταν όμως το αγώνισμα συνεχίστηκε την επομένη, ο Γεώργιος Ορφανίδης ανέβηκε στην κορυφή και έμεινε εκεί μέχρι το τέλος. Συνολικά, ο Ορφανίδης συγκέντρωσε 1583 βαθμούς έχοντας καταφέρει 37 χτυπήματα στον στόχο, ενώ ο Φραγκούδης συγκέντρωσε 1312 βαθμούς με 31 επιτυχημένα χτυπήματα. Τρίτος τερμάτισε ο Δανός Βίγκο Γιένσεν με 1305 βαθμούς και 31 χτυπήματα στον στόχο. 

Στις επόμενες δύο θέσεις βρέθηκαν οι Αναστάσιος Μεταξάς (1102 βαθμοί) και Παντελής Καρασεβδάς (1039 βαθμοί), χωρίς ωστόσο να γνωρίζουμε περαιτέρω λεπτομέρειες σχετικά με τις βολές τους. Επίσης, παραμένει άγνωστη η τελική κατάταξη των αθλητών που κατέλαβαν τις θέσεις 6 έως 18, οι επιδόσεις τους καθώς και τα ονόματα μερικών εξ' αυτών. Δύο αθλητές (Βουράκης και Λαγγάκης) δεν τερμάτισαν τον αγώνα.

## Τελική κατάταξη

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12)
* 
* 

Τουφέκι
Σκοποβολή στους Θερινούς Ολυμπιακούς Αγώνες 1896 – 200 μέτρα στρατιωτικό τουφέκι ανδρών

[200px|thumb|right|Ο σκοπευτής και αρχιτέκτονας [Αναστάσιος Μεταξάς. Σε δικά του σχέδια αναμορφώθηκε το Παναθηναϊκό Στάδιο για να φιλοξενήσει τους Ολυμπιακούς Αγώνες του 1896.]]
[200px|thumb|right|Ο Δανός [Βίγκο Γιένσεν που κατέκτησε τρία μετάλλια στην Αθήνα (δύο στην άρση βαρών και ένα στη σκοποβολή).]]

Το **στρατιωτικό τουφέκι ανδρών από απόσταση 200 μέτρων** ήταν ένα από τα πέντε αγωνίσματα σκοποβολής στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε το δίημερο 8 και 9 Απριλίου 1896 στο σκοπευτήριο της Καλλιθέας.

## Σύνοψη αγωνίσματος
Πρόκειται για το πρώτο αγώνισμα με τουφέκι και το πρώτο χρονολογικά αγώνισμα σκοποβολής των Αγώνων του 1896. Στον αγώνα έλαβαν μέρος 42 αθλητές από επτά χώρες. Κάθε σκοπευτής έριξε συνολικά 40 βολές (χωρισμένες σε τέσσερις γύρους των δέκα βολών ο κάθε ένας) σε στόχο που βρισκόταν 200 μέτρα μακριά. Οι αθλητές έριξαν μισές βολές την πρώτη ημέρα και μισές το πρωί της επομένης. 

Ο Παντελής Καρασεβδάς πέτυχε τον στόχο και στις 40 προσπάθειες που πραγματοποίησε συγκεντρώνοντας συνολικά 2350 βαθμούς. Δεύτερος τερμάτισε ο Παναγιώτης Παυλίδης με 1978 βαθμούς και 38 χτυπήματα στον στόχο, ενώ στην τρίτη θέση βρέθηκε ο Νικόλαος Τρικούπης με 1713 βαθμούς και 34 χτυπήματα στον στόχο.

Παραμένει άγνωστη η τελική κατάταξη των αθλητών που κατέλαβαν τις θέσεις 14 έως 41, οι επιδόσεις τους καθώς και τα στοιχεία των περισσοτέρων. Ο Χόλγκερ Νίλσεν εγκατέλειψε τον αγώνα μετά τους δύο πρώτους γύρους.

## Τελική κατάταξη

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12)
* 
* 

Τουφέκι
Hump de Bump

Το **Hump de Bump** είναι ένα τραγούδι από το διπλό άλμπουμ των Red Hot Chili Peppers, Stadium Arcadium. Το τραγούδι είναι το πέμπτο και τελευταίο single που κυκλοφόρησε από το Stadium Arcadium και το τελευταίο που η μπάντα θα κυκλοφορήσει με τον John Frusciante, ο οποίος παραιτήθηκε από το συγκρότημα δύο χρόνια αργότερα. Αρχικά αναμένοταν να είναι το τέταρτο single για τις ΗΠΑ, τον Καναδά και την Αυστραλία, (Το Desecration Smile ήταν το τέταρτο single που κυκλοφόρησε διεθνώς). Οι Red Hot Chili Peppers αποφάσισαν να κυκλοφορήσουν και single και βίντεο κλιπ , το οποίο σκηνοθέτησε ο κωμικός και καλός φίλος Chris Rock. Το single κυκλοφόρησε στις ΗΠΑ στις 7 Απριλίου του 2007, ενώ κυκλοφόρησε στις 10 Μαΐου του 2007 στον υπόλοιπο κόσμο.

Το τραγούδι αρχικά θα ονομαζόταν Ghost Dance 2000 γιατί η μπασογραμμή του ήταν ίδια ακριβώς με αυτήν του American Ghost Dance από το άλμπουμ Freaky Styley,1985.

Τα b-side του single ήταν τα "Joe" και "Save This Lady"

## Τραγούδια

**CD single 1:**

# "Hump de Bump" – 3:33
# 
# "Joe" – 3:54
# 
# "Save This Lady" – 4:17

**CD single 2:**

# "Hump de Bump" – 3:33
# 
# "An Opening" (Live)

**UK single:**

# "Hump de Bump" – 3:33
# 
# "An Opening" (Live)
# 
# "Blood Sugar Sex Magik" (Live)

**International maxi CD:**

# "Hump de Bump" – 3:33
# 
# "An Opening" (Live)
# 
# "Blood Sugar Sex Magik" (Live)

**International 7" picture disc:**
# 
# "Hump de Bump" – 3:33
# 
# "An Opening" (Live)
#

Κατηγορία:Τραγούδια των Red Hot Chili Peppers
Κατηγορία:Τραγούδια του 2005
Κατηγορία:Singles του 2007
Κατηγορία:Singles της Warner Bros. Records
Desecration Smile

Το **Desecration Smile** είναι ένα τραγούδι από τo διπλό album των Red Hot Chili Peppers , Stadium Arcadium. Το τραγούδι ήταν το τέταρτο single που βγήκε από το άλμπουμ. Το τραγούδι ακούστηκε για πρώτη φορά από τους οπαδούς, όταν παιζόταν σε Bridge Scholl Benefit του 2004. Το τραγούδι διέρρευσε και μπορεί να βρεθεί στο διαδίκτυο. Ωστόσο, η δομή και τα φωνητικά του τραγουδιού είναι διαφορετική από την έκδοση που κυκλοφόρησε στο Stadium Arcadium. Το τραγούδι αποτελείται από  τα φωνητικά που τραγουδιούνται από τον Anthony Kiedis, τα τύμπανα που έπαιξε ο Chad Smith, το μπάσο που έπαιξε o Flea, καθώς και ακουστική κιθάρα, ηλεκτρική κιθάρα και πιάνο, που παίζονται από τον John Frusciante.

Τα b-side του single είναι ίδια με αυτά του Hump de Bump, δηλαδή τα "Joe" και 
"Save This Lady".

## Τραγούδια

**CD single 1:**

# "Desecration Smile"
# 
# "Joe" (Previously Unreleased) – 3:54

**CD single 2:**

# "Desecration Smile" 
# 
# "Funky Monks" (live) – 6:29
# 
# "Save This Lady" (Previously Unreleased) – 4:17

**Promo Single :**

# "Desecration Smile (Album Version)"
# 
# "Desecration Smile (Radio Edit)"

**7" picture disc:**

# "Desecration Smile"
# 
# "Funky Monks" (live) – 6:29

Κατηγορία:Τραγούδια των Red Hot Chili Peppers
Κατηγορία:Τραγούδια του 2005
Κατηγορία:Singles του 2007
Κατηγορία:Singles της Warner Bros. Records
Shallow Be Thy Game

To **Shallow Be Thy Game** είναι ένα τραγούδι από το άλμπουμ των Red Hot Chili Peppers , One Hot Minute. Το single κυκλοφόρησε μόνο στην Αυστραλία. Ήταν επίσης τo μόνο single από το άλμπουμ που δεν είχε ένα μουσικό βίντεο (δεδομένου ότι κυκλοφόρησε μόνο στην Αυστραλία). Το CD single για το τραγούδι αξίζει πάνω από $ 60,00 στο Amazon.com.
Το τραγούδι είναι αρκετά πολεμικό καθώς κάνει άμεση επίθεση στην παραδοσιακή θρησκεία, και οι στίχοι του είναι ανοιχτά κοροϊδευτικοί.
Παρά το γεγονός ότι ήταν single, το τραγούδι σπάνια εκτελέστηκε στην One Hot Minute Tour και δεν έχει εκτελεστεί live από το 1996 και ποτέ στις Ηνωμένες Πολιτείες.

## Τραγούδια

**CD single ([[1996]]):**

# "Shallow Be Thy Game" (album)
# 
# "Walkabout" (album)
# 
# "Suck My Kiss" (live in Rotterdam)

Κατηγορία:Τραγούδια των Red Hot Chili Peppers
Κατηγορία:Τραγούδια του 1995
Κατηγορία:Singles του 1996
Snow ((Hey Oh))

To **Snow ((Hey Oh))** είναι ένα τραγούδι από τo διπλό άλμπουμ των Red Hot Chili Peppers , Stadium Arcadium. Το τραγούδι κυκλοφόρησε μετά το "Tell Me Baby" στις 20 Νοεμβρίου 2006 και έγινε το τρίτο συνεχόμενο νούμερο ένα της μπάντας στο Billboard chart Modern Rock, μια θέση που κατείχε για πέντε συνεχόμενες εβδομάδες. Το τραγούδι ήταν  το 11ο τους στην κορυφή των charts δίνοντας στην μπάντα το ρεκόρ όλων των εποχών για κάθε καλλιτέχνη σε αυτό το διάγραμμα, ένα ρεκόρ που εξακολουθούν να κατέχουν μέχρι σήμερα, αφού το ξαναπέρασαν το 2011.
Ο τραγουδιστής Anthony Kiedis αναφέρει ότι το κομμάτι είναι "για την επιβίωση, ξεκινώντας ξανά. Έχω δημιουργήσει χάος από οτιδήποτε, αλλά έχω μια κενή πλάκα-έναν καμβά με χιονι -και έχω ξεκινήσει από την αρχή."
Το συγκρότημα ερμήνευσε το τραγούδι για πρώτη φορά μετά από πέντε χρόνια από το τέλος του Stadium Arcadium Tour στις 28 Ιουνίου, 2012 σε συναυλία τους στο Goffertpark της Nijmegen, στην Ολλανδία κατά τη διάρκεια του I'm with You Tour.

Τα B-side του single ήταν τα: "Funny Face" και "I'll Be Your Domino"

## Βασικά στοιχεία

Πρόκειται για ένα χαρακτηριστικά, μελωδικό τραγούδι, όπως και εκείνα που προέρχονται από προηγούμενη άλμπουμ της μπάντας By the Way. Το τραγούδι οδηγείται από ένα ταχύ riff κιθάρας από τον John Frusciante, και γίνεται χρήση της διπλής στάσης με το μπάσο του Flea.
Το Frusciante.net αποκάλυψε ότι αυτό επρόκειτο να είναι το τρίτο από τα επτά τραγούδια που θα κυκλοφορήσει ως single από το Stadium Arcadium (αν και τελικά κυκλοφόρησαν μόνο 5). Πριν καν κυκλοφορήσει ως single,ανέβηκε στο # 53 στο top 100 του iTunes του Ηνωμένου Βασιλείου στις 13 Μαΐου. Όπως και ο προκάτοχός του "Tell Me Baby", που έφτασε στο # 16 στο UK Singles Chart.

Στη Γερμανία, ήταν το πιο επιτυχημένο τραγούδι της μπάντας, φθάνοντας μέχρι το # 5, που το καθιστά το μόνο Top-10-τραγούδι της μπάντας  εκεί.

## Τραγούδια

**CD-single:**

# "Snow (Hey Oh)" – 5:34
# 
# "Permutation" (Live) – 3:43

**Maxi-single :**

# "Snow (Hey Oh)" – 5:34
# 
# "Funny Face" – 4:46
# 
# "I'll Be Your Domino" – 3:54

**International CD-single:**

# "Snow (Hey Oh)" – 5:34
# 
# "Funny Face" – 4:46

**7" Picture disk:**

# "Snow (Hey Oh)" – 5:34
# 
# "Funny Face" – 4:46

**iTunes version single:**

# "Snow (Hey Oh)" – 5:34
# 
# "Funny Face" – 4:46
# 
# "I'll Be Your Domino" – 3:54
# 
# "Permutation" (Live) – 3:43

Κατηγορία:Τραγούδια των Red Hot Chili Peppers
Κατηγορία:Τραγούδια του 2005
Κατηγορία:Singles του 2006
Ροβέρτος Γκάλλι

Ο **Ροβέρτος Γκάλλι** (1840-1931) ήταν Ιταλός πολιτικός, δημοσιογράφος και φιλέλληνας.

## Βιογραφικά στοιχεία
Ήταν βουλευτής στην Ιταλία και ένθερμος φιλέλληνας. Ως δημοσιογράφος αρθρογραφούσε τακτικά υπερ της Ελλάδος. Για την φιλελληνική του δράση του απονεμήθηκε ο τίτλος του επίτιμου δημότη της πόλεως των Αθηνών.

Στην Αθήνα (δίπλα στον λόφο του Φιλοπάππου), καθώς και σε άλλες πόλεις ή δήμους της Ελλάδας, όπως στα Χανιά (στη συνοικία Κουμ Καπί) και στην Ηλιούπολη Αττικής, υπάρχουν οδοί που φέρουν το όνομά του.

## Παραπομπές


Γκαλλι, Ρο
Ταμπόν

μικρογραφία|Τυπικό μέγεθος ταμπόν σε εκατοστά
Το **ταμπόν** είναι προϊόν που έχει σχεδιαστεί για να απορροφά την ροή των εκκρίσεων κατά την έμμηνο ρύση ή το σπέρμα (παλαιότερη χρήση που δεν εφαρμόζεται πλέον). Συνήθως είναι φτιαγμένα από απαλό πεπιεσμένο βαμβάκι σε κυλινδρικό σχήμα που βοηθάει στην εύκολη τοποθέτησή τους, ενώ υπάρχουν διάφορα μεγέθη που εξυπηρετούν παράλληλα τη διαφορετική ροή αίματος.

Κατά τη διάρκεια της περιόδου, οι γυναίκες τοποθετούν στον κόλπο τους το ταμπόν, για να συγκρατήσει το αίμα. Το ταμπόν είναι χρήσιμο κυρίως για μικρές ηλικίες. 
μικρογραφία|Ένα ταμπόν στο εσωτερικό του κόλπου

Τα  μίνι ταμπόν, που είναι σε μικρό μέγεθος, προτείνονται για τις κοπέλες που δεν έχουν έρθει σε σεξουαλική επαφή, προκειμένου να αποφευχθεί τραυματισμός του παρθενικού υμένα. Εκτός αυτού του ενδεχομένου, η χρήση τους θεωρείται γενικά ακίνδυνη.

## Παραπομπές


Κατηγορία:Γυναικεία υγιεινή
Κατηγορία:Έμμηνος κύκλος
Κατηγορία:Κόλπος
2551 Ντεκαμπρίνα

μικρογραφία|Η τροχιά του αστεροειδούς 2551 Ντεκαμπρίνα
Η **Ντεκαμπρίνα (Decabrina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1976 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή των επαναστατών της εξεγέρσεως των Δεκεμβριστών στη Ρωσία του 1825.

Αξιοσημείωτη είναι η μικρή κλίση της τροχιάς της Ντεκαμπρίνα ως προς την εκλειπτική, μόλις 37΄48΄΄.

## Φυσικά χαρακτηριστικά
Τα φυσικά χαρακτηριστικά της Ντεκαμπρίνα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντεκαμπρινα
Κέιπ Μπρετόν

Η νήσος **Κέιπ Μπρετόν** (αγγλικά:*Cape Breton Island*) είναι νησί στο Ατλαντικό ωκεανό, το οποίο ανήκει στην καναδική επαρχία της Νέας Σκωτίας. Με έκταση 10.311 τετραγωνικά χιλιόμετρα είναι το 18ο μεγαλύτερο νησί του Καναδά. 

## Εξωτερικοί σύνδεσμοι
* 

Κατηγορία:Νησιά του Καναδά
Κατηγορία:Νησιά της Νέας Σκωτίας
2550 Ουσάυ

Ο **Ουσάυ (Houssay)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1976 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του Αργεντινού φυσιολόγου Μπερνάρδο Ουσάυ (βραβείο Nobel Φυσιολογίας και Ιατρικής 1947).

## Φυσικά χαρακτηριστικά
Τα φυσικά χαρακτηριστικά του Ουσάυ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ουσαυ
Νήσος Πρίγκηπα Καρόλου

Η νήσος **Πρίγκηπα Καρόλου** (αγγλικά:*Prince Charles Island*) είναι ένα ακατοίκητο νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 9.521 τετραγωνικά χιλιόμετρα είναι το 19ο μεγαλύτερο νησί του Καναδά.

## Εξωτερικοί σύνδεσμοι
* 

Κατηγορία:Νησιά του Καναδά
Κατηγορία:Νούναβουτ
Κατηγορία:Κάρολος Γ΄ του Ηνωμένου Βασιλείου
Terra Mariana

Η **Terra Mariana** (λατινικά: η Γη της Μαρίας) ήταν η επίσημη ονομασία της **[[Μεσαίωνας|Μεσαιωνικής]] [[Λιβονία|Λιβονίας]]** ή της **Παλαιάς Λιβονίας** (στα γερμανικά: *Alt-Livland*, στα εσθονικά: *Vana-Liivimaa*, στα λετονικά: *Livonija*) η οποία είχε δημιουργηθεί στα εδάφη που αποτελούν την σημερινή Εσθονία και Λετονία. 

## Ιστορία

Η Terra Mariana ιδρύθηκε στις 2 Φεβρουαρίου 1207 ως πριγκιπάτο της Αγίας Ρωμαϊκής Αυτοκρατορίας προτού χάσει αυτό το καταστατικό το 1215, όταν ο Πάπας Ιννοκέντιος Γ΄ την ανακήρυξε έδαφος της Αγίας-Έδρας. Η Terra Mariana διαιρέθηκε σε φεουδαρχικά πριγκιπάτα από τον λεγάτο του Πάπα Γουλιέλμο της Μοντένα, με τα εδάφη να κυβερνιούνται από τους Αδελφούς του Ξίφους. Το βόρειο τμήμα της έγινε ένα *[[dominum directum]]* της Δανικής Εσθονίας.

Μετά την Μάχη του Σιαουλάι το 1236, τα επιζήσαντα μέλη των Αδελφών του Ξίφους ενσωματώθηκαν το 1237 στο Τευτονικό Τάγμα της Πρωσίας όπου έγιναν το Τάγμα της Λιβονίας. Το Τάγμα της Λιβονίας αγόρασε την Δανική Εσθονία. Σε όλη την διάρκεια της ύπαρξης της παλαιάς Λιβονίας θα υπάρξει μια μόνιμη διαμάχη για την εξουσία αυτής της περιοχής μεταξύ της Εκκλησίας, του Τάγματος, της γερμανικής αριστοκρατίας και των κατοίκων των πόλεων της Χανσεατικής Ένωσης Ρίγα και Ρέβαλ. Έπειτα από την ήττα του στη διάρκεια της Μάχης του Γκρούνβαλντ το 1410, το Τευτονικό Τάγμα και το Μοναστικό Κράτος των Τευτόνων Ιπποτών κατέρρευσαν, ωστόσο, το Τάγμα της Λιβονίας κατάφερε να διατηρήσει μια ανεξάρτητη ύπαρξη. Το 1561, στη διάρκεια του Πολέμου της Λιβονίας, η Terra Mariana έπαψε να υφίσταται. Οι βόρειες περιοχές της παραχωρήθηκαν στην Σουηδική Αυτοκρατορία και αποτέλεσαν το Δουκάτο της Εσθονίας, ενώ τα νότια εδάφη του ενσωματώθηκαν στο Μεγάλο Δουκάτο της Λιθουανίας, στο Δουκάτο της Κουρλάνδης και στο Δουκάτο της Λιβονίας. Το νησί Σάαρεμαα ενσωματώθηκε στην Δανία.

## Δείτε Επίσης
*Ίκσκιλε
*Βαλτικές Σταυροφορίες
*Τάγμα του Σταυρού της Terra Mariana

## Εξωτερικοί Σύνδεσμοι

## Παραπομπές


02
Κατηγορία:Ιστορία της Λιβονίας
Κατηγορία:Σταυροφορικά κράτη
Κατηγορία:Βόρειες Σταυροφορίες
Κατηγορία:Ιστορία των βαλτικών κρατών
Κατηγορία:Μεσαιωνική Εσθονία
Κατηγορία:Μεσαιωνική Λετονία
Όθων ντε Τουρναί

Ο **Όθων ντε Τουρναί ή Τουρνέ** ή **Όθων του Τουρναί** (Othon de Tournay), ήταν Γάλλος ιππότης και σταυροφόρος. Φεουδάρχης και βαρώνος των Καλαβρύτων κύριος δώδεκα τιμαρίων. Ο Τουρναί καταγόταν από τη Γαλλία και το Τουρναί της Νορμανδίας, σήμερα ανήκει στο Βέλγιο, όπου η οικογένεια του ήταν φεουδάρχες υποτελείς στον Δούκα της Νορμανδίας. 

Ο Όθων συμμετείχε στην Δ' Σταυροφορία με τον στρατό του Σαμπλίτη ή του Βιλλεαρδουίνου γι' αυτό άλλωστε μετά την κατάκτηση της Πελοποννήσου και τη δημιουργία του Πριγκιπάτου της Αχαΐας τιμήθηκε με τιμάρια. Το Ελληνικό χρονικόν του Μορέως αναφέρει : 

Το Γαλλικό χρονικό αναφέρει ότι του δόθηκαν τιμάρια στο *Grite* ή στο *Colovrate*, το Αραγωνικό αναφέρει ότι η βαρωνία δόθηκε στον Γοδεφρείδο, γιος του, στην περιοχή του κάστρου της Κλοκίνας. Άλλη εκδοχή λέει ότι ο Όθων έχτισε το κάστρο Καλοβράτ για προσωπική του οικία και να ελέγχει το φέουδο του και από αυτό πήραν τα σημερινά Καλάβρυτα το όνομα τους. 

## Παραπομπές


Κατηγορία:Γάλλοι Σταυροφόροι
Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία των Καλαβρύτων
Αντικόστι

Η **Νήσος Αντικόστι** (αγγλικά: Anticosti Island· γαλλικά: Île d'Anticosti) είναι νησί στον Ατλαντικό ωκεανό, το οποίο ανήκει στην καναδική επαρχία του Κεμπέκ. Με έκταση 7.923 τετραγωνικά χιλιόμετρα είναι το 20ο μεγαλύτερο νησί του Καναδά. Ο κύριος οικισμός του νησιού είναι το Πορ-Μενιέ.

Το νησί ανακηρύχθηκε μνημείο παγκόσμιας κληρονομιάς της UNESCO το 2023, καθώς διαθέτει το πιο πλήρες αρχείο απολιθωμάτων από την πρώτη μαζική εξαφάνιση ζώων, που συνέβη πριν 447 με 437 εκατομμύρια χρόνια πριν, όταν το νησί ήταν ο βυθός μιας τροπικής θάλασσας.

## Παραπομπές


## Εξωτερικοί σύνδεσμοι
* 

Κατηγορία:Νησιά του Καναδά
Κατηγορία:Κεμπέκ
Κατηγορία:Μνημεία Παγκόσμιας Κληρονομιάς στον Καναδά
Ίκσκιλε

Το **Ίκσκιλε** (λετονικά: Ikšķile , γερμανικά: *Üxküll* (*Ύξκυλ*)) είναι μια πόλη της Λετονίας. Έχει πληθυσμό 7.062 κατοίκων το 2016 και μια έκταση της τάξεως των 2,2 τ.χλμ.

## Ιστορία
Το Ίκσκιλε υπήρξε η πρώτη πρωτεύουσα της καθολικής διακονίας της Λιβονίας η οποία ήταν τότε γνωστή ως *[[Uexküll]]*.
Ο Μαϊνάρδος του Χόλσταϊν, γνωστός από τα χρονικά του *[[Ερρίκος ο Λετονός|Ερρίκου του Λετονού]]*, υπήρξε ο πρώτος Επίσκοπος του Uexküll. Το 1197, ο Μπερτόλδος του Ανοβέρου, ένας Κιστερκιανός Αββάς από το Λόκουμ, έγινε ο δεύτερος επίσκοπος του Ύξκυλ (Üxküll).

## Ετυμολογία
Η ονομασία Ikšķile (ή *Uexküll*) προέρχεται από το λιβονικό *üks kül* (στα εσθονικά: *üks küla*, στα φινλανδικά: *yksi kylä*). Το *Ükskül* - *Ύξκυλ* (üks = ένα, kül = χωριό) σημαίνει «ένα χωριό».

## Παραπομπές


## Εξωτερικοί σύνδεσμοι

*Επίσημη Ιστοσελίδα του Ίκσκιλε

Κατηγορία:Πόλεις της Λετονίας
Σφηκιάρης

Ο **Σφηκιάρης** (επιστ. ονομ.: *Pernis apivorus*) είναι ένα μεταναστευτικό αρπακτικό πτηνό μεγάλων αποστάσεων της οικογένειας Accipitridae (Αξιπιτρίδες ή Αετίδες). Το όνομα του προέρχεται από την Ελληνική λέξη Πέρνης, που ο Αριστοτέλης χρησιμοποιούσε ως συνώνυμο του αρπακτικού πτηνού, και τη Λατινική λέξη *apivorus* που σημαίνει μελισσοφάγος.

## Ταξινόμηση
Ο Σφηκιάρης ανήκει στην τάξη των Ιερακόμορφων, στην οικογένεια Accipitridae (Αξιπιτρίδες· όπου η λατινική *accipiter* 

## Βιβλιογραφία
* *Τα πουλιά της Ελλάδας και της Ευρώπης*, Έκδοση Χρυσός τύπος. Των Roger Peterson, Guy Mountfort & P.A.D. Hollom 
* *Περιγραφικό λεξικό των πουλιών της Ελλάδος*, Έκδοση Μουσείου Γουλανδρή Φυσικής Ιστορίας. Του Ντίνου Απαλόδημου. 
* *Τα πουλιά της Ελλάδος και της Κύπρου*, Έκδοση Ελληνική Ορνιθολογική Εταιρία. Των Mullarney, Svensson, Zetterstroem, Grant. 
* *The birds of Greece* / George Handrinos, Triantaphyllos Akriotis. Έκδοση C. Helm 1997
* Cramp, S.; Perrins, C. M. 1977-1994. *Handbook of the birds of Europe, the Middle East and Africa. The birds of the western Palearctic*. Oxford University Press, Oxford.

## Εξωτερικοί σύνδεσμοι

* birdlife  
* IUCN
* Τα αρπακτικά της Ευρώπης 
* Κατάκαλη Γρεβενών
* Πρόγραμμα Φιλότης Εθνικό Μετσόβιο Πολυτεχνείο

Κατηγορία:Αετίδες
Κατηγορία:Πτηνά της Ευρώπης
Κατηγορία:Πτηνά της Ασίας
Κατηγορία:Πτηνά της Αφρικής
Κατηγορία:Πανίδα της Κύπρου
Κατηγορία:Πτηνά της Ελλάδας
Μακριά γαϊδούρα

Η **μακριά γαϊδούρα** είναι παιδικό παιχνίδι που παιζόταν  από αγόρια με διάφορες παραλλαγές σε όλη την Ελλάδα, τα παλαιότερα κυρίως χρόνια.

Το παιχνίδι παιζόταν από δύο ομάδες. Τα μέλη της μίας σχημάτιζαν μια σειρά σκυμμένα, με το ένα να έχει γυρισμένη την πλάτη του στο άλλο. Τα παιδιά της άλλης ομάδας έπαιρναν φορά και πηδούσαν πάνω από τα παιδιά της πρώτης ώσπου να ανέβουν όλα στην πλάτη της "γαϊδούρας". Εάν τα κατάφερναν χωρίς να τους ρίξουν τα παιδιά της άλλης ομάδας κάτω, κέρδιζαν.Το έπαιζαν  λόγω το οτι δεν χρειαζόταν υλικά,ήταν εύκολο και διασκεδαστικό. 

Κατηγορία:Παραδοσιακά παιδικά παιχνίδια